Hej. Jeg havde en kiropraktor ude for nogle dage siden, og hun kunne mærke at hun havde for store follikler til at komme igennem æggelederen. Så hun var meget øm, og lidt skæv.  Nogle som har prøvet det? 
Nej, det lyder ret usandsynligt, at kiropraktoren skulle kunne mærke en hoppes folikler, men jeg kan godt forestille mig at en kiropraktor har sagt, at hun mærker nogle spændinger eller andre ting, som kunne tyde på at hoppen har problemer med store folikler. Og hvis kiropraktoren har talt om at foliklerne skulle ud gennem æggelederne, så har hun misforstået noget. Foliklerne er de hulrum i æggestokkene, hvor æggene dannes. Mon ikke kiropraktoren har talt om at hun havde en mistanke om, at hoppen har nogle store folikler, der er gået i stå og ikke åbner sig så de kan afgive deres æg? Jeg har en hoppe, hvor dyrlægen ved scanning fandt en stor folikel. Ved fornyet scanning et par uger senere kunne han se, at foliklen nu var sprunget og at alt dermed forløb som det skulle. Der har været en del tråde herinde om hopper med hormonelle problemer, hvor nogle også har skrevet om problemer med folikler, der ikke udvikler sig planmæssigt. Du kan måske finde trådene ved at søge på hormonelle problemer og lignende. Det kan give rigtig mange spændinger og smerter hos hoppen, så det er absolut værd at få undersøgt. Min dyrlæge havde en mobil scanner så undersøgelsen kunne klares i stalden. Jeg husker ikke længere prisen, men det tog ikke ret lang tid, så mon ikke det også var overkommeligt i pris.
Kan ikke huske hvad det var hun præcist sagde, men du har nok ret i at det var spændingerne deromkring hun kunne mærke. Det var en af de eneste steder hun var øm ved maven.  Det er nok også mig som har formuleret mig forkert.   Hun sagde hun skulle have en insprøjtning med noget hormon, før hun kunne arbejde videre med hende. 
Sådanne hopper har vi prøvet 2 af. Regumate fik vi og det hjalp ret hurtigt. Det skulle gives oralt i 10 dage. Hos den ene var en kur nok, men vores tidl. hoppe skulle have både forår og efterår for hun fik virkelig ondt i maven, hvis hun ikke fik. Den anden har vi endnu og hun har ikke fået i 4 år nu. Om det bliver nødvendigt en anden gang er jo ikke til at sige. Har man god erfaring med hvordan en hoppe med store folikler opfører sig og hvor de ret præcist plejer at være ømme, så kan man ret godt gætte det. Det kan være det din kiropraktor mener. Vi ved præcist hvordan vores hoppe vil reagere, hvis hun får problemet igen, så hvis/når man er så sikker, er en scanning lidt meget at udsætte både hest og pung for. Er man i tvivl og evt. dyrlægen med, er det en udemærket ide at scanne. Dyrlægen var så sikker dengang vores gamle hoppe fik det, så hun blev ikke scannet, da det iøvrigt også havde stresset hende yderligere (hun var lidt speciel) og behandlingen gik og virkede præcist som dyrlægen havde sagt.
Min kiropraktor havde også en stor fornemmelse af det i efteråret på min hoppe, så dyrlægen var ude at scanne - og ja, der var forstørret follikler. Desuden sugede hun også en smule vind ind. Min hoppe har ganske løse bagben, så dette forgik under bedøvelse. Vi blev enige om at køre hesten ned til dyrlægen for en uge, hvor hun så kunne blive skyllet, behandlet med penicilin og syet i skedevæggen. Ved dyrlægen blev hun også bedøvet ved hver behandling, da det simpelthen var det mest sikre for dyrlægen og også det mindst stressende for hesten.  I dag har jeg en hest der er helt anderledes og det hele har bare virket fantastisk. Efter behandlingen kunne der ses ændring både ved min hoppes gang men også at hun slet ikke spændte sådan i området ved flanke og lænd længere.
Hej alle Jeg har en plag på 7 mdr, som jeg fodrer på Horselux Grow. Jeg er dog lidt i tvivl, om hun kan have kobbermangel. Når jeg prøver at taste foderet ind i mit foderprogram, ser det nemlig ud til at være for lavt i kobberindhold. Og den stakkels lille bliver ved at have tynd mave. Hun får wrap på folden om morgenen med de andre heste, men ellers hø i boksen middag og aften (ad lib), hun er passet med ormekur, har fået probiotikum til maven over en periode, men det bliver aldrig helt godt. Dyrlægen havde ikke umiddelbart andre bud end at prøve at skifte foder, men jeg er ellers glad for Horselux' produkter generelt og har også hørt så meget godt om grow'en. Har I nogen erfaringer omkring dette? Går det op, hvis I taster det ind? Og er der nogen der ved, om man kan give for meget kobber? For hvis ikke, vil det nemmeste for mig være at købe et kobbertilskud og give hende ved siden af foderet, hvis det er det. Venlig hilsen Anna